EkBass/fiwiki-20250220-pages-articles huggingface dataset:
Pyhitty

Pyhitty on matala järvi Pieksämäen keskustan kaakkoispuolella Etelä-Savossa. Sen pinta-ala on 6,6 neliökilometriä ja se koostuu suurelta osin yhdestä melko tasasyvästä ja tasalevyisestä järvenselästä. Etäisyys Mikkelistä on 61 kilometriä pohjoiseen. == Maantiede == Pyhityn pituus kaakosta luoteeseen on 4,9 kilometriä. Järvi on suurelta osin noin 1,7 kilometriä leveä. Paakinniemi jakaa järven eteläosan Rikonlahteen ja Paakinlahteen. Pohjoisessa järvi kapenee Pohoslahdeksi, jonka lounaispuolella sijaitsee Hovinlahti. Noin 40 prosenttia Pyhitystä on vähintään kolme ja enintään neljä metriä syvä. Enintään metrin syvyistä on noin kymmenesosa järven alasta. Järven pohjoisosassa sijaitsee vajaan hehtaarin laajuinen vähintään kuusi metriä syvä alue, jossa on myös järven syvin piste, noin yhdeksän metriä. Pyhityn saariluku on kolme. Saaret ovat alle hehtaarin mutta yli aarin laajuisia ja ne sijaitsevat järven eteläosassa. Laajin saari on lounaisen rannan lähellä sijaitseva Rantasaari. Pyhityn ranta-alueella on sekä metsämaata, suota että pieniä peltoalueita (Riihisuo, Välisuo, Pyhitynkangas). Pyhityn lounaispuolella sijaitsee Heiniö-järvi, järvien välisellä kannaksella on Inkilänkylä. Itäpuolella sijaitsee Ruokojärvi. Pyhityn ja Ruokojärven välissä on Pyhitty-niminen kylä. Pyhityn länsipuolitse kulkee kantatie 72, joka viistää järven rantaa Hovinlahden kohdalla. Pyhittyyn virtaa useita suo-ojia. Pyhitty laskee vetensä järven itäosan Jokilahdesta alkavaa Myllyjokea itään Iso-Tuoppuun (118,9 metriä mpy), joka laskee Tuopunjokea itään Ruokojärveen (118,6 metriä mpy). Pyhityn vesitilavuus on 17 285 000 kuutiometriä. Pyhitty (04.257.1.023) kuuluu Längelmäenjoen valuma-alueeseen (04.257), joka on kolmannen jakovaiheen vesistö Vuoksen vesistössä (04). Toinen jakovaihe on Sysmäjärven valuma-alue (04.25) ja ensimmäinen jakovaihe on Haukiveden–Kallaveden alue (04.2). Längelmäenjoen valuma-alueella on 26 vähintään hehtaarin laajuista vakavettä, joista Pyhitty, Ruokojärvi ja Suuri- Läänä ovat isoimmat. == Lähteet == Luokka:Pieksämäen järvet Luokka:Haukiveden–Kallaveden alue
Trygve Olsen

Trygve Jens Asbjørn Olsen (11. marraskuuta 1921 Måsøy – 17. huhtikuuta 1979) oli norjalainen kalastaja ja keskustapoliitikko. Hän toimi Norjan kalastusministerinä 1972–1973 ja Måsøyn pormestarina 1968–1972. Vuoteen 1972 saakka hän oli työväenpuolueen jäsen, mutta siirtyi keskustapuolueeseen EY- kysymyksen vuoksi. ==Lähteet== ==Aiheesta muualla== * Trygve Olsen Norjan suurkäräjien verkkosivuilla Luokka:Norjan kalastusministerit Luokka:Norjan pormestarit Luokka:Vuonna 1921 syntyneet Luokka:Vuonna 1979 kuolleet
Ruokojärvi (Pieksämäki)

Ruokojärvi on matala ja sokkeloinen metsäjärvi Pieksämäen keskustan kaakkoispuolella Etelä-Savossa. Sen pinta-ala on 4,6 neliökilometriä ja keskisyvyys vain 128 senttimetriä. Etäisyys Mikkelistä on 62 kilometriä pohjoiseen. == Maantiede == Ruokojärven ulottuvuus kaakkoisosan Itolahdelta luoteisosan Pohoslahteen on 5,9 kilometriä. Idässä on Syväänlahti. Järven keskiosaa jakaa Syväänniemi, Huutoniemi ja Pikonniemi. Noin 30 prosenttia Ruokojärvestä on enintään metrin syvyinen. Noin 60 prosenttia on vähintään metrin ja enintään kahden metrin syvyinen. Yli kuusi metriä syviä alueita on vain Syväänlahdella ja Pohoslahdella. Ruokojärvi saariluku on 28. Saarista 5 on alle aarin laajuisia luotoja ja 23 saarta on yli aarin mutta alle hehtaarin laajuisia. Ruokojärven rannat ovat metsä- ja suomaata (Juurikkalevänsuo, Mesjonsuo, Pillikkalahdensuo, Tuopunkangas). Ruokojärveen virtaa useita suo- ojia ja muita tulouomia ympäröiviltä pikkujärviltä (Mustalampi, Vääränlampi, Saarilampi). Lännestä Iso-Tuopulta (118,9 metriä mpy) laskee Tuopunjoki. Iso- Tuoppuun puolestaan laskee lännestä Pyhitty (122,7 metriä mpy). Ruokojärven luusua sijaitsee järven eteläkolkan Jokilahden perukassa, josta lähtee etelään Suuri-Läänään (117,8 metriä mpy) virtaava Ruokojoki. Ruokojärven vesitilavuus on 5 929 000 kuutiometriä. Ruokojärvi (04.257.1.003) kuuluu Längelmäenjoen valuma-alueeseen (04.257), joka on kolmannen jakovaiheen vesistö Vuoksen vesistössä (04). Toinen jakovaihe on Sysmäjärven valuma-alue (04.25) ja ensimmäinen jakovaihe on Haukiveden–Kallaveden alue (04.2). Längelmäenjoen valuma-alueella on 26 vähintään hehtaarin laajuista vakavettä, joista Pyhitty, Ruokojärvi ja Suuri-Läänä ovat isoimmat. Suomessa on 31 vähintään hehtaarin laajuista Ruokojärveä, joista Pieksämäen Ruokojärvi on laajin. == Lähteet == Luokka:Pieksämäen järvet Luokka:Haukiveden–Kallaveden alue
Classic Hits

Classic Hits on Kevyt Kanavan omistama kaupallinen radiokanava. Se soittaa hittejä 70- ja 80-luvuilta. Nykyään Classic Hits soittaa satunnaisesti myös joitain 1990-luvun hittejä.https://livetaajuus.fi/radio/classic-hits/ Classic Hits aloitti toimintansa maaliskuun lopussa 2023. == Lähteet == Luokka:Vuonna 2023 perustetut radioasemat Luokka:Suomalaiset radioasemat
Synohoran kansallispuisto

Synohoran kansallispuisto () on kansallispuisto Ukrainan Ivano-Frankivskin alueella. Vuonna 2009 perustetun kansallispuiston pinta-ala on 108,66 neliökilometriä. Вечір в Горганах.jpg Сині гори Синьогори.jpg Стежка в гори.jpg Тетродонтофора.jpg ==Lähteet== ==Aiheesta muualla== * Natsionalnyi pryrodnyi park "Synohora" * Natsionalnyi pryrodnyi park "Synohora" (synyogora.com) Luokka:Ivano-Frankivskin alueen luonnonsuojelualueet Luokka:Ukrainan kansallispuistot
Institutionaalinen sijoittaja

Institutionaalisella sijoittajalla tarkoitetaan rahamäärällisesti suuria sijoituksia tekeviä yrityksiä tai yhteisöjä. Tyypillisiä esimerkkejä institutionaalisista sijoittajista ovat pankit, sijoitusrahastot, vakuutus- ja eläkeyhtiöt. Institutionaaliset sijoittajat tyypillisesti keräävät yhteen pienempien toimijoiden, esimerkiksi yksityishenkilöiden, varallisuutta, jota ne käyttävät sijoitustoiminnassaan. Institutionaalisille sijoittajille on tarjolla enemmän ja monipuolisempia sijoitusmahdollisuuksia kuin esimerkiksi piensijoittajille. Institutionaaliset sijoittajat ovat tärkeitä markkinoiden toiminnalle isolla pääomallaan. Usein esimerkiksi ajatellaan, että niiden paremmat edellytykset vaikuttaa omistajan roolissa yritysten toimintaan edistävät suurtenkin yritysten hallinnon tehokkuutta. ==Lähteet== Luokka:Rahoitusmarkkinat Luokka:Sijoittaminen Luokka:Suursijoittajat
Sena

Sena voi viitata seuraaviin: == Antiikki == Sena (lat.; ) voi viitata seuraaviin: * Saena eli Sena/Saena Julia, antiikin aikainen kaupunki Etruriassa Italiassa, nykyinen Siena * Sena Gallica eli Senagallia, antiikin aikainen kaupunki Umbriassa Italiassa, nykyinen Sinigaglia == Nykyaika == * Sena eli Vila de Sena, kaupunki Mosambikissa * senan kieli, Mosambikissa puhuttu bantukieli
Sulmo

Sulmo voi viitata seuraaviin antiikin aikaisiin kaupunkeihin: * Sulmo, kaupunki Latiumissa Italiassa, nykyinen Sermoneta * Sulmo, kaupunki Samniumissa Italiassa, nykyinen Sulmona == Lähteet ==
Tipasa (täsmennyssivu)

Tipasa (lat.; ) voi viitata seuraaviin: * Tipasa, antiikin aikainen kaupunki Africa proconsulariksessa * Tipasa, antiikin aikainen kaupunki Mauretania Caesariensiksessa; tunnetuin samannimisistä ** Tipasa, nykyinen kaupunki Algeriassa * Tipasa, antiikin aikainen kaupunki Numidiassa == Lähteet ==
Treba

Treba () voi viitata seuraaviin antiikin aikaisiin kaupunkeihin: * Treba, kaupunki Latiumissa Italiassa, nykyinen Trevi nel Lazio * Trebiae eli Treba, kaupunki Umbriassa Italiassa, nykyinen Trevi == Lähteet ==
Takaisinostositoumus

Takaisinostositoumus eli repo tai RP () on institutionaalisten sijoittajien välinen rahoitussopimus, jossa rahoitusta tarvitseva taho myy rahoituksen antajalle sijoitusinstrumentin, sitoutuen ostamaan sen takaisin tyypillisesti suuremmalla hinnalla. Sopimusta voi verrata panttilainaan. Sopimus on tyypillisesti lyhytaikainen, vakuusinstrumentin "yön yli" säilytys. Repoja käytetäänkin lyhytaikaisen likviditeetin hankkimisessa. Repo-markkinat ovat finanssijärjestelmän likviditeetille erittäin tärkeitä - ja kooltaan hyvin suuret: useita tuhansia miljardeja euroja. Keskuspankit hyödyntävät takaisinostomarkkinaa markkinoiden likviditeetin säätelyssä. Repo-markkinoilla on suuri rooli joukkolainamarkkinoilla, sekä yrityslainojen markkinoilla Repo- järjestelyillä on arvioitu olleen mahdollisesti vaikutusta vuoden 2008 finanssikriisin synnyssä. Lehman Brothers mahdollisesti hyödynsi repoja todellisen varallisuustilanteensa salailussa. == Katso myös == * Rahoitusmarkkinat ==Lähteet== Luokka:Rahoitusmarkkinat Luokka:Sijoittaminen
Tripontium

Tripontium (lat., ”Kolmen sillan paikka”) voi viitata seuraaviin antiikin aikaisiin paikkoihin: * Tripontium eli Tripontio, kaupunki Britanniassa * Tripontium eli Trepontium, tieasema Via Appialla Latiumissa Italiassa == Lähteet ==
Tucca

Tucca (lat.; tai Toukka) voi viitata seuraaviin antiikin aikaisiin kaupunkeihin: * Thugga eli Tucca, kaupunki Africa proconsulariksessa; nykyinen arkeologinen kohde tunnetaan nimellä Dougga * Tucca, kaupunki Mauretaniassa * Paccianis Matidiae eli Tucca, kaupunki Numidiassa == Lähteet ==
Urium

Urium voi viitata seuraaviin antiikin aikaisiin kaupunkeihin: * Urium, kaupunki Apuliassa Italiassa, nykyinen Carpino * Urium, kaupunki Hispania Baeticassa, nykyinen Minas de Riotinto Espanjassa == Lähteet ==
Vada

Vada voi viitata seuraaviin: * Vada Sabatia eli Vada Sabbata, antiikin aikainen kaupunki Liguriassa Italiassa, nykyinen Vado * Vada Volaterrana, antiikin aikainen kaupunki Etruriassa Italiassa, nykyisin: ** Vada, asuttu paikka Italiassa * Vada, asuttu paikka Intiassa * Vada, pitäjä Ruotsissa * vada, intialainen ruokalaji
Zama

Zama voi viitata seuraaviin paikkoihin: == Antiikki == * Zama Regia eli Zama major, antiikin aikainen kaupunki Africa proconsulariksessa * Zama minor, antiikin aikainen kaupunki Africa proconsulariksessa * Zama, antiikin aikainen kaupunki Kappadokiassa == Nykyaika == * Zama, kaupunki Japanissa
Ukrainan 93. mekanisoitu prikaati

93\. erillinen mekanisoitu prikaati "H’olodnyi Jar" (, 93 ОМБр) on Ukrainan maavoimien yhtymä, jonka esikunta on Tšerkasken kylässä Dnipropetrovskin alueella. Prikaati on nimetty Tšerkasyn alueella sijaitsevan H’olodnyi Jarin metsän mukaan. == Neuvostoliiton 93. kaartin punalippuinen kivääridivisioona == Neuvostoliiton 93. kaartin punalippuinen kivääridivisioonana perustettiin 10. toukokuuta 1943. Se sai jo perustettaessa kaartin kunnianimen, koska se perustettiin Voronežin rintamalle 93. kaartin punalippuisesta ja 13. kaartin erillisestä jalkaväkiprikaatista. Divisioona osallistui taisteluun ensimmäisen kerran 69. kaartin armeijassa Prohorovkassa Kurskin taistelussa. Divisioona vapautti 23. elokuuta 1943 Harkovan, mistä se sai kunnianimen "Harkovalainen". Tämän jälkeen divisioona osallistui Donbassin vapautukseen.https://www.unian.ua/army/786453-viyskovoslujbovtsi-93-ji- brigadi-vidznachili-70-tu-richnitsyu-stvorennya-viyskovoji-chastini.html Joulukuusta 1943 helmikuuhun 1944 divisioona otti osaa Korsun-Ševtšenkivin operaatioon. Sen viimeinen taistelu toisessa maailmansodassa oli toukokuussa 1945 Prahan taistelussa. Tšekkoslovakian vapauttamisesta divisioona sai Kutuzovin kunniamerkin. Sodan jälkeen divisioona oli sijoitettuna Unkariin, jolloin esikunta oli Kecskemétissa. Vuonna 1991 se siirrettiin Ukrainaan. === Komentajat === Sodan aikana divisioonankomentajina olivatBonn 2005, s. 374.: * kenraalimajuri V. V. Tihomirov 1943-1944 * eversti Ya. N. Vronski 1944 * kenraalimajuri N. G. Zolotuhin 1944 * eversti P. M. Marol 1944-1945 == Ukrainan asevoimiin == Vuoden 2002 lopulla divisioona supistettiin prikaatiksi. Vuonna 2013 sen koko nimi oli 93. kaartin erillinen mekanisoitu prikaati "Harkova", palkittu Suvorovin ja Kutuzovin kunniamerkein. Sen neuvostoaikaiset kunnianimet poistettiin 2015. Elokuussa 2018 prikaati nimettiin uudelleen H’olodnyi Jarin metsän mukaan. https://ukraine- memorial.org/ua/military-unit/93-ya-okrema-mehanizovana-brigada-holodniy-yar/ Prikaati osallistui Donetskin lentoaseman toiseen taisteluun Itä-Ukrainan kapinallisia vastaan. Alkuvuodesta 2022 prikaati oli Sumyn alueella ja touko- kesäkuussa Harkovan alueella. Syyskuussa 2022 prikaati osallistui Harkovan vastahyökkäykseen, jossa venäläiset joukot työnnettiin pois kaupungin ympäristöstä Luhanskin alueelle. Vastahyökkäykseen osallistuivat 3. panssariprikaati, 92. ja 93. mekanisoidut prikaatit, 80. ilmarynnäkköprikaati ja 25. maahanlaskuprikaati. Joukot olivat noin 75 % vahvuudessa ja niitä tuettiin tykistöryhmällä. Lokakuussa 2022 prikaati siirrettiin Izjumista Bah’mutin taisteluun pitämään kaupungin pohjoispuolta. Prikaati kärsi raskaita tappioita ja vedettiin pois rintamalta joulukuussa 2022. ==Lähteet== * === Viitteet === 093\. mekanisoitu prikaati
Tommy Johnson (jalkapalloilija)

Thomas Clark Fisher Johnson (19. elokuuta 1901 Dalton-in-Furness – 28. tammikuuta 1973 Manchester) oli englantilainen jalkapalloilija. Hän voitti Evertonin joukkueessa yhden liigamestaruuden ja yhden cupmestaruuden. Hän pelasi Englannin maajoukkueessa viisi ottelua ja teki niissä viisi maalia. Johnson edusti ammattilaisurallaan Manchester Cityä kausina 1919–1930, Evertonia kausina 1930–1934 ja edellisen paikalliskilpailijaa Liverpoolia kausina 1934–1936. Hän lopetti pelaajauransa Darwenissa. Hän teki kaudella 1928–1929 kaikki kilpailut mukaan lukien 38 maalia, millä hän oli Manchester Cityn yhden kauden paras maalintekijä vuoteen 2023 saakka, kunnes Erling Braut Haaland ohitti hänet. Johnson voitti Englannin liigamestaruuden kaudella 1931–1932 ja FA Cupin seuraavalla kaudella, jolloin Everton voitti loppuottelussa Manchester Cityn 3–0. Johnson pelasi viisi maaottelua. Toukokuussa 1926 hän pelasi vierasottelussa Belgiaa vastaan ja teki yhden maalin. Marraskuussa 1929 hän teki kaksi maalia kotiottelussa Walesia vastaan, kuten myös joulukuussa 1931 kotiottelussa Espanjaa vastaan. Huhtikuussa 1932 Skotlantia ja lokakuussa 1932 (Pohjois-)Irlantia vastaan hän ei tehnyt maaleja. Englanti voitti nämä kaikki viisi ottelua, joista kolme kuului Ison- Britannian mestaruuskilpailuihin. Manchesterissa on Johnsonin kunniaksi nimetty katu, Tommy Johnson Walk. == Lähteet == Luokka:Englantilaiset jalkapalloilijat Luokka:Vuonna 1901 syntyneet Luokka:Vuonna 1973 kuolleet
Sande Avis

Sande Avis on norjalainen vuonna 2002 perustettu paikallislehti, jonka toimitus on Sandessa Holmestrandin kunnassa. Lehti ilmestyy torstaisin ja kuuluu Amedia-konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Holmestrand
Ukrainan 92. mekanisoitu prikaati

92\. erillinen mekanisoitu prikaati, nimetty atamaani Ivan Sirkon mukaan (, 92 ОМБр) on Ukrainan maavoimien yhtymä, jonka esikunta on Klyhino-Baškyrovan kylässä Tšuhujivin piirissä Harkovan alueella. Se on nimetty Ivan Sirkon mukaan, joka oli Zaporižžjan kasakoiden Kišin (vanhimpienkokouksen) johdossa. == Neuvostoliiton 48. moottoroitu divisioona == Alun perin divisioona perustettiin Neuvostoliiton Kiovan sotilaspiirin 48. Ropšinin Punalipun moottoroituna divisioonana, joka oli nimetty M. I. Kalininin mukaan (perustettu 1919 Tulassa). Divisioona oli toisen maailmansodan jälkeen Odessan sotilaspiirissä ja vuonna 1968 kuului Neuvostoliiton joukkoihin Tšekkoslovakiassa, johon divisioona oli sijoitettuna vuoteen 1990. Divisioona siirrettiin Kiovan sotilaspiiriin Tšuhujiviin korvaamaan lakkautettu 75. kaartin panssaridivisioona. == Ukrainan maavoimissa == Divisioona liitettiin 1992 Ukrainan kansalliskaartiin nimellä kansalliskaartin 6. divisioona. Joulukuussa 1999 divisioona liitettiin Ukrainan asevoimiin. Divisioona supistettiin prikaatiksi, jolloin numero vaihdettiin kunnianimien säilyessä. Vuonna 2007 prikaatin komentaja pyysi yksikön nimeämistä Tšuhujivin mukaan.https://web.archive.org/web/20180830073935/https://www.depo.ua/ukr/war/2016/legendarni- chastini-zsu-92-a-mehanizovana-brigada-30082015124600 Vuonna 2011 prikaati päätettiin lakkauttaa vuoteen 2015 mennessä ja sen kasarmit muuttaa varastoalueeksi. Vuonna 2014 prikaatin virallinen nimi oli 92. erillinen mekanisoitu Ropšinin-Tšuhujivin lokakuun vallankumouksen punalippuinen prikaati. Prikaati otti osaa Ukrainan ATO-operaatioon Itä-Ukrainassa. Sen joukot yrittivät murtaa Ilovaiskin motin yhdessä 50. prikaatin reservien ja Oikean sektorin joukkojen kanssa, mikä epäonnistui ja prikaati kärsi suuria henkilöstö- ja kalustotappioita. Helmikuussa 2022 prikaati puolusti Harkovaa ja syyskuussa osallistui Harkovan alueen vastahyökkäykseen, jolla venäläiset joukot työnnettiin pois kaupungin ympäristöstä Luhanskin alueelle. Maaliskuussa 2023 prikaatin joukkoja on siirretty Bahmutin taisteluun. Prikaatin panssaripataljoona käyttää T-64BV "Bulat" -vaunuja ja mekanisoidut pataljoonan BTR-4-vaunuja. Prikaatin kalustoon kuuluu ainoana BTR-4E-miehistönkuljetusvaunuja.https://twitter.com/Militarylandnet/status/1634488932380360704 ==Lähteet== 092\. mekanisoitu prikaati
MotoGP-kausi 2023

MotoGP-kausi 2023 oli ratamoottoripyöräilyn MotoGP-sarjan kausi vuonna 2023. Kaudella sarjassa oli uutena sprinttikilpailu, jossa ajettiin noin puolet itse pääkilpailun kierroksista. Sprinttikisa ajettiin kaudella jokaisena kilpailuviikonloppuna lauantaipäivänä. Sprinttikisasta yhdeksän nopeinta saivat pisteitä, kun pääkilpailusta pisteitä saivat 15 kärkikuljettajaa. == Kilpailukalenteri == Kauden kilpailut: Nro Päivämäärä Kilpailu Rata Raportti 1\. 24.-26. maaliskuuta Portugalin Grand Prix Autódromo Internacional do Algarve Raportti 2\. 31. maaliskuuta-2. huhtikuuta Argentiinan Grand Prix Autódromo Termas de Río Hondo Raportti 3\. 14.-16. huhtikuuta Amerikan Grand Prix Circuit of the Americas Raportti 4\. 28.-30. huhtikuuta Espanjan Grand Prix Circuito de Jerez Raportti 5\. 12.-14. toukokuuta Ranskan Grand Prix Bugatti Circuit Raportti 6\. 9.-11. kesäkuuta Italian Grand Prix Mugello Circuit Raportti 7\. 16.-18. kesäkuuta Saksan Grand Prix Sachsenring Raportti 8\. 23.-25. kesäkuuta Hollannin Grand Prix TT Circuit Assen Raportti 9\. 7.-9. heinäkuuta Kazakstanin Grand Prix Sokol International Racetrack Raportti 10\. 4.-6. elokuuta Britannian Grand Prix Silverstone Circuit Raportti 11\. 18.-20. elokuuta Itävallan Grand Prix Red Bull Ring Raportti 12\. 1.-3. syyskuuta Katalonian Grand Prix Circuit de Barcelona-Catalunya Raportti 13\. 8.-10. syyskuuta San Marinon Grand Prix Misano World Circuit Marco Simoncelli Raportti 14\. 22.-24. syyskuuta Intian Grand Prix Buddh International Circuit Raportti 15\. 29. syyskuuta-1. lokakuuta Japanin Grand Prix Twin Ring Motegi Raportti 16\. 13.-15. lokakuuta Indonesian Grand Prix Mandalika International Circuit Raportti 17\. 20.-22. lokakuuta Australian Grand Prix Phillip Island Grand Prix Circuit Raportti 18\. 27.-29. lokakuuta Thaimaan Grand Prix Chang International Circuit Raportti 19\. 10.-12. marraskuuta Malesian Grand Prix Sepang International Circuit Raportti 20\. 17.-19. marraskuuta Qatarin Grand Prix Losail International Circuit Raportti 21\. 24.-26. marraskuuta Valencian Grand Prix Circuit Ricardo Tormo Raportti ==Lähteet== Luokka:MotoGP-kaudet Luokka:Vuoden 2023 moottoriurheilu
Weekend Snacks

Oy Weekend Snacks Ltd (vuoteen 2018 asti Oy Helsingin Weekend Snacks Ltd) on vuonna 1996 perustettu suomalainen elintarvikealan yritys, joka valmistaa muun muassa peruna- ja linssilastuja. Yrityksen kotipaikka on Kaskinen. Helsingissä perustettu yritysSchakir Taina: Suolainen pikkupala ei maistu ulkona. Helsingin Sanomat 27.7.1995. Viitattu 23.7.2024. on toiminut myös Lapväärtissä, josta muutti myöhemmin Närpiöön ja edelleen Kaskisiin. Yritys on erikoistunut gluteenittomuuden ja vegaanisuuden ohella linssi- ja kvinoalastuihin, joiden tuotannosta suuri osa meni vientiin vuonna 2018.Päivi Lahti-Kuusisto: Kaskisista perunatuotteita ulkomaille. Helsingin Sanomat 8.9.2018. Viitattu 23.7.2024. Vuonna 2012 tuotteita myytiin Suomen ohella Ruotsissa. Vuonna 2001 yritys sai miljoonakorvauksen euralaiselta pakkausmateriaalin toimittajalta, koska pakkausmateriaali oli pilannut elintarvikkeet. == Lähteet == == Aiheesta muualla == * Weekendsnacks.fi Luokka:Suomalaiset elintarvikeyritykset Luokka:Perunalastut Luokka:Kaskislaiset yritykset
Agnes Kittelsen

Agnes Kittelsen (s. 20. toukokuuta 1980) on norjalainen näyttelijä. Hänen tunnetuimmat roolinsa ovat olleet Tikken Manus elokuvassa Max Manus sekä Hermine televisiosarjassa Exit. Kittelsen kouluttautui näyttelijäksi Norjan teatterikorkeakoulussa ja on näytellyt television ja elokuvien lisäksi muun muassa Norjan kansallisteatterissa sekä Det Norske Teatretissa. Vuonna 2009 Kittelsen palkittiin Amanda- ja Kanon-palkinnoilla parhaana sivuosanäyttelijättärenä Max Manus -elokuvassa. Vuonna 2012 julkaistiin seikkailuelokuva Kon-Tiki, jossa Kittelsen esitti Liv Heyerdahlia. Kon-Tiki sai Oscar-ehdokkuuden parhaan vieraskielisen elokuvan kategoriassa lukuisten muiden palkintojen ja ehdokkuuksien ohella. Vuonna 2018 Kittelsen ohjasi yhden jakson komediasarjaan One Night. Kittelsenillä on suomalainen äiti. ==Lähteet== ==Aiheesta muualla== * Internet Movie Database Luokka:Norjalaiset näyttelijät Luokka:Vuonna 1980 syntyneet Luokka:Elävät henkilöt
Helena Blomberg-Kroll

Helena Kaarina Blomberg-Kroll (o.s. Blomberg; s. 1966)Blomberg-Kroll, Helena, 1966–, Finto, viitattu 17.3.2023. on suomalainen yhteiskuntatieteilijä. Hän on toiminut sosiaalipolitiikan ja sosiaalityön professorina Helsingin yliopiston Svenska social- och kommunalhögskolanissa 1. maaliskuuta 2001 lähtien. Hän väitteli valtiotieteiden tohtoriksi Åbo Akademin laitoksella Vaasassa vuonna 1999.Leena Pallari: Politices doktor Helena Blomberg-Kroll, Helsingin Sanomat, 11.3.2001, viitattu 17.3.2023.Helena Kaarina Blomberg-Kroll, ORCID, viitattu 17.3.2023. == Julkaisut == * Helena Blomberg: Kosta vad det kosta vill? Attitydmönster och attitydförändringar hos befolkning och eliter beträffande välfärdsservicen i nedskärningarnas tid (väitöskirja). Åbo Akademi, 1999. * Helena Blomberg, Matti Hannikainen ja Pauli Kettunen (toim.): Lamakirja: näkökulmia 1990-luvun talouskriisin ja sen historiallisiin konteksteihin. Kirja-Aurora, 2002. * Helena Blomberg, Christian Kroll, Tommy Lundström ja Hans Swärd (toim.): Sociala problem och socialpolitik i massmedier. Studentlitteratur, 2004. * Helena Blomberg, Christian Kroll, Perttu Salmenhaara ja Matti Similä (toim.): Sameness and diversity: the Nordic welfare state model and the integration of immigrants on the labour market. Helsingin yliopisto, 2008. * Helena Blomberg ja Nanna Kildal (toim.): Workfare and welfare state legitimacy. Nordic Centre of Excellence, 2011. http://hdl.handle.net/10138/41875 == Lähteet == == Aiheesta muualla == * Blomberg-Kroll Helsingin yliopiston tutkimusportaalissa luokka:Suomalaiset yhteiskuntatieteilijät luokka:Suomalaiset professorit luokka:Helsingin yliopiston professorit luokka:Vuonna 1966 syntyneet luokka:Elävät henkilöt
Hugo Hukkinen

Hugo Johannes Hukkinen (16. joulukuuta 1896 Porvoo – 20. maaliskuuta 1982 Kuopio) oli suomalainen metsänhoitaja ja yritysjohtaja, joka sai metsäneuvoksen arvonimen. Viitattu 17.3.2023. Hukkisen vanhemmat olivat puuseppä Johan Hukkinen ja Hilda Amanda Backman ja puoliso vuodesta 1924 Laila Regina Stålhane. Hukkinen tuli ylioppilaaksi Borgå lyceumista 1918 ja valmistui metsänhoitajaksi Helsingin yliopistosta 1922. Hän oli toiminimi Joh. Askolinin työnjohtaja 1922, Kotkan Tukinosto Oy:n työnjohtaja ja tarkastaja 1922–1924, Sörnäs Ab:n piiriesimies 1924–1927 ja Hackman & Co:n Kuopion piirin piirimetsänhoitaja vuodesta 1927 ja metsäpäällikkö 1939–1965. Hukkinen oli myös Taasianjoen Uittoyhdistyksen kasööri 1922–1923 ja uittopäällikkö 1924–1927, Kuopion ilmansuojelualueen kulontorjuntaupseeri 1941–1944 ja Kallaveden uittopiirin päällikkö. Hänellä oli lisäksi useita luottamustehtäviä. Metsäneuvoksen arvonimen Hukkinen sai 1958. == Lähteet == ==Aiheesta muualla== * Luokka:Suomalaiset metsänhoitajat Luokka:Suomalaiset yritysjohtajat Luokka:Vuonna 1896 syntyneet Luokka:Vuonna 1982 kuolleet
Niinivesi (täsmennyssivu)

Niinivesi tarkoittaa seuraavia: * Niinivesi eli Niinivedenpää Vesannolla Niiniveden rannassa * Niinivesi, Rautalammin reittiin kuuluva järvi Rautalammilla, Vesannolla ja Tervossa * Niinivesi, järvi Mikkelissä * Niinivesi, järvi Äänekoskella.
Kari Hautamäki

Kari Hautamäki -nimisiä henkilöitä ovat: * Kari Hautamäki (s. 1946), suomalainen koripalloilija ja valmentaja * Kari Hautamäki (s. 1981), ruotsinsuomalainen kirjailija, ensihoitaja ja entinen mäkihyppääjä.
Vihreä skapulaari

Vihreä skapulaari on roomalaiskatolinen sakramentaali, joka juontaa juurensa ranskalaiseen vinsentiläissisareen Justine Bisqueyburuun, ja hänen kokemaansa Neitsyt Marian ilmestykseen vuonna 1840.Green Scapular - Vincentian Encyclopedia Ulkomuodoltaan vihreä skapulaari on nauhaan kiinnitetty nelikulmainen pala vihreää kangasta, jonka molemmin puolin on kuva. Toisella puolen on Neitsyt Maria, toisella puolen Neitsyt Marian tahraton sydän, jonka yllä on risti ja ympärillä lukee yksinkertaistettu muoto Terve Mariasta: Marian tahraton sydän, rukoile meidän puolestamme nyt ja kuolemamme hetkenä.The Green Scapular - Marypages.com Nimestään huolimatta vihreä skapulaari ei ole varsinainen skapulaariScapular - Catholic Encyclopedia koska se ei liity sääntökuntapukuun eikä sisällä sen mukana tulevia velvoitteita. Sitä varten ei tarvita samanlaista pukemissiunausta kuin ruskealle skapulaarille, vaan riittää kun pappi yksinkertaisesti siunaa sen ennen käyttöä,Robert A. Macdonald, C.Ss.R: The Green Scapular jolloin siitä tulee sakramentaali. Paavi Pius IX antoi sille virallisen hyväksynnän vuonna 1870. Vihreää skapulaaria suositellaan esimerkiksi sairaille.Worried about a friend or family member? Try the Green Scapular - Aleteia 2019 Tässä mielessä se muistuttaa karismaattisen liikkeen piirissä siunattuja rukousliinoja, joiden lähtökohtina Raamatussa voidaan pitää Luuk. 8:44,46Luuk. 8:44,46: Tämä lähestyi takaapäin ja kosketti hänen vaippansa tupsua, ja heti hänen verenjuoksunsa asettui. -- Mutta Jeesus sanoi: "Joku minuun koski; sillä minä tunsin, että voimaa lähti minusta" ja Ap.t. 19:12.Ap.t. 19:11-12: Ja Jumala teki ylen voimallisia tekoja Paavalin kätten kautta, niin että vieläpä hikiliinoja ja esivaatteita hänen iholtansa vietiin sairasten päälle, ja taudit lähtivät heistä ja pahat henget pakenivat pois. ==Katso myös== * Ruskea skapulaari * Ihmeitätekevä mitali == Lähteet == == Aiheesta muualla == * Free printable images for making Green Scapulars * University of Dayton - Guide to the Marian devotional scapular collection * Society of the Green Scapular * Fr Marie Edouard Mott: The Green Scapular and its favors äänikirjana - Youtube.com Luokka:Neitsyt Marian kunnioittaminen katolisessa kirkossa Luokka:Yliluonnollinen parantaminen Luokka:Katolinen kirkko Ranskassa
Chelsea Flower Show

Chelsea Flower Show on Royal Horticultural Societyn Lontoon Chelseassa vuosittain järjestämä puutarhanäyttely, jota pidetään johtavana alallaan Britanniassa mutta myös kansainvälisesti. Näyttely on järjestetty vuodesta 1913 lähtien maailmansotia ja vuoden 2020 koronapandemiaa lukuun ottamatta. Tapahtumapaikkana on toiminut alusta alkaen Royal Hospital. Näyttelyssä esitellään ja palkitaan uusia kasvilajikkeita ja tunnettujen floristien ja puutarhasuunnittelijoiden suunnittelemia asetelmia ja paviljonkeja. Tapahtumassa on perinteisesti vieraillut myös kuninkaallisen perheen jäseniä. == Lähteet == Luokka:Chelsea (Lontoo) Luokka:Lontoon tapahtumat Luokka:Näyttelyt Luokka:Floristiikka
Kyrylo Karabyts

thumb|Kyrylo Karabyts 2015. Kyrylo Ivanovytš Karabyts (, ; 26. joulukuuta 1976 Kiova, Ukrainan SNT) on ukrainalainen orkesterinjohtaja ja musiikintutkija.Kirill Karabits: Ten thing you never knew Classicfm. Viitattu 17.3.2023 . ==Ura== Karabyts aloitti lapsena pianonsoiton opiskelun ja kiinnostui orkesterin johtamisesta 13-vuotiaana. Hän opiskeli Kiovassa Lysenkon musiikkilukiossa. Karabyts on tehnyt tutkimustyötä Berliner Singakademiessa ,ja hän on transkriptoinut kadonneeksi luullun Carl Philipp Emanuel Bachin Johannes-passion. Hänen tutkimustyönsä ansiosta löytyi myös Georg Philipp Telemannin ooppera Pastorelle en musique. Hän johti orkesteria ensimmäisen kerran 19-vuotiaana aloittaessaan Budapestin festivaaliorkesterin apulaiskapellimestarina (1998–2000). Hän oli Orchestre Philharmonique de Radio Francen toisena kapellimestarina 2002–2005. Hän johti Bournemouthin sinfoniaorkesteria (BSO) ensin 2006, ja 2007 BSO nimitti hänet pääkapellimestariksi kaudeksi 2009–2010. Välivuosina hän toimi Yhdysvalloissa ja Kanadassa. Sopimusta on jatkettiin vuodesta 2015 alkaen. Hän oli Deutsches Nationaltheater und Staatskapelle Weimarin pääkapellimestari 2016–2019.Kyrylo Karabyts Lviv National Philharmonic. Viitattu 17.3.2023 Hän on BSO:n pääkapellimestari kauden 2023–2024 loppuun ja sen jälkeen conductor laureate ja orkesterin Voices from the East -hankkeen taiteellinen johtaja. ==Perhe== Karabytsin isä on säveltäjä Ivan Karabyts. Karabyts on naimisissa, ja hänellä on kaksi lasta. ==Palkinnot== * Royal Philharmonic Society (RPS) Music Awards 2013 ==Lähteet== ==Aiheesta muualla== * Kirill Karbits Askonas Holt Luokka:Ukrainalaiset kapellimestarit Luokka:Vuonna 1976 syntyneet Luokka:Elävät henkilöt
Sarah Bovy

Sarah Bovy (s. 15. toukokuuta 1989) on belgialainen kilpa-autoilija. Bovy ajaa FIA World Endurance Championship ja IMSA SportsCar Championship -sarjoissa. Hän on ajanut myös W Series -sarjassa kaudella 2019 sarjan varakuljettajana. European Le Mans Series -kaudella 2022 hän ajoi Iron Lynx -tallissa GTE-luokan voittoon Michelle Gattingin ja Doriane Pinin kanssa. Vuonna 2023 hän ajoi paalupaikalle GTE-luokassa Sebringin kilpailussa. == W Series -tulokset == Kausi Talli 1 2 3 4 5 6 Pisteet Sijoitus 2019 Hitech GP HOC ZOL DNS MIS 12 NOR ASS BRH 19 0 19. == Lähteet == Luokka:Belgialaiset autourheilijat Luokka:W Series -kuljettajat Luokka:Vuonna 1989 syntyneet Luokka:Elävät henkilöt
Tiia Palmén

Tiia Palmén on suomalainen rikos- ja oikeustoimittaja sekä kirjailija. Hän on MTV Uutisten rikostoimituksen päällikkö. Maaliskuusta 2022 lähtien Palmén on toiminut Rikospaikka-ohjelmassa juontaja-toimittajana Pekka Lehtisen työparina. Palmén on kirjoittanut vuonna 2021 julkaistun teoksen Koskelan teinisurma. Se kertoo vuonna 2020 Helsingin Koskelassa tapahtuneesta 16-vuotiaan pojan murhasta. Kirjassa kerrotaan rikoksen taustoista, itse surmaillasta sekä oikeuden käsittelystä. Vuonna 2022 Koskelan teinisurmasta julkaistiin jatko-osa. Siinä kerrotaan tekijöiden tuomiosta ja pohditaan tarkemmin teon motiivia. Vuonna 2024 Palmén valittiin Oikeustoimittajat ry:n puheenjohtajaksi. == Teokset == * == Lähteet == == Aiheesta muualla == * * Luokka:Suomalaiset toimittajat Luokka:Suomalaiset tietokirjailijat Luokka:Elävät henkilöt Luokka:Syntymävuosi puuttuu
Yöhokko

Yöhokko (Nothocrax urumutum) on hokkoihin kuuluva lintulaji. Lajia tavataan Etelä-Amerikassa. ==Koko ja ulkonäkö== Yöhokko voi kasvaa 50–66 cm pitkäksi. Lajin pää, rinta ja vatsa ovat punaruskeat. Päälaen sulista muodostuva töyhtö on musta. Silmien ympärillä on paljasta ihoa. Yöhokon selkä ja siivet ovat tummanruskeat. ==Levinneisyys ja elintavat== Yöhokkoa tavataan Venezuelan eteläosista Peruun ja Brasiliaan ulottuvalla alueella. Lajin elinympäristöä ovat kosteat metsät ja tulvametsät. Lintu on yöaktiivinen ja liikkuu yksittäin tai muutaman yksilön ryhminä. Yöhokon ravintoa ovat hedelmät. Laji rakentaa pesän puuhun, ja naaras munii yksi tai kaksi valkoista munaa. == Lähteet == Luokka:Hokot
Tapaus Ritva Valkama

Tapaus Ritva Valkama oli näyttelijä Ritva Valkaman oma televisioshow, jota Yle TV2 tuotti kevät- ja kesäkaudella 1972 alaotsikolla ”Sketsejä, musiikkia ja asiaa”. Sarjan käsikirjoittajia olivat Matti Rosvall ja Jussi Tuominen ja Valkaman lisäksi muita vakioesiintyjiä Pertti Palo ja Seppo Korjus. Jokaisessa jaksossa oli myös vierailija, heitä olivat ainakin Anita Välkki, Fredi, Eila Roine ja Liisa Roine. Musiikin sovituksista ja johdosta vastasi Paavo Raninen.Haku ”Tapaus Ritva Valkama”, Ritva-tietokanta, Kavi. Haettu 17.3.2023. Helsingin Sanomien televisioarvostelija Jukka Kajava moitti sketsien ja vitsien käsikirjoituksia väkinäisiksi ja koulupoikien speksien tasoisiksi, mutta kehui Ritva Valkaman huumorintajua ja luontevuutta, usein myös vierailevia tähtiä. Valkaman tai muidenkaan vakioesiintyjien laulutaitoja hän ei arvostanut ja kirjoitti sarjan keskusteluuosuuksien edustavan todella kömpelöä tv-ohjausta. Kajava arveli, että Valkamassa voisi olla aineksia paljon parempienkin televisio-ohjelmien keskushenkilöksi, mikä sitten toteutuikin 1970-luvun lopulta alkaen Mainos-TV:n sarjoissa Parempi myöhään (1979) ja Ollaan kuin kotonanne (1982). ==Lähteet== ==Aiheesta muualla== *Miau-duo, Ritva Valkama juttelee ja laulaa vieraansa Anita Välkin kanssa, video 3 min. Yle Elävä arkisto. Luokka:1970-luvun televisiosarjat Luokka:Yle TV2:n televisio-ohjelmat
Päivi Happonen (toimittaja)

Päivi Happonen on suomalainen toimittaja ja kirjailija. Hän on työskennellyt Ylen uutistoimituksessa vuodesta 2000 ja oikeustoimittajana vuodesta 2004. Happonen työskenteli Kuningaskuluttajan toimittajana vuosina 1994–2000. Happosen esikoisdekkari Pihla Karhu & Vaarallinen uutinen julkaistiin vuonna 2022. Happonen aloitti kirjan kirjoittamisen jo vuonna 2015. Kirjan päähenkilö on rikostoimittaja Pihla Karhu, joka ryhtyy tutkimaan lapsiin kohdistuvia seksuaalisia hyväksikäyttötapauksia. Pian Karhu alkaa saada uhkaavia viestejä. Kirjan itsenäinen jatko-osa julkaistiin vuonna 2024. == Uutisointi kaksoiskansalaisten kohtelusta Puolustusvoimissa vuonna 2017 == Keväällä 2017 Happonen teki paljon huomiota herättäneen uutisen, jonka mukaan Puolustusvoimat oli alkanut kohtelemaan Suomen ja Venäjän kaksoiskansalaisia eri tavoin kuin aiemmin estämällä heidän pääsynsä töihin Puolustusvoimissa ja rajoittamalla heidän koulutusmahdollisuuksiaan varusmiespalveluksessa. Jutun käynnisti Happoseen yhteyden ottanut Puolustusvoimissa työskentelevä henkilöReinboth, Sipilä (toim.) 2018, s. 108–109, joka muun muassa näytti tälle Puolustusvoimien epävirallisen ohjeistuksen varusmiespalvelukseen tulevien kaksoiskansalaisten pääsyn estämisestä tiettyihin tehtäviinReinboth, Sipilä (toim.) 2018, s. 113. Puolustusministeri Jussi Niinistö kiisti rajusti syytökset. Hän nimitti uutista "valeuutiseksi" ja "uutisankaksi", epäili Ylen joutuneen informaatiovaikuttamisen kohteeksi ja haukkui toimittajia taitamattomiksi. Myös Puolustusvoimat kiistivät väitetyn ohjeistuksen olemassaolon. Muutama tunti uutisen julkaisemisen jälkeen Niinistö ilmoitti laittavansa vireille kaksoiskansalaisten pääsyn estämistä sotilasvirkoihin koskevan lakihankkeen, joka tuli voimaan heinäkuussa 2019. Uutinen johti myös oikeudenkäyntiin, joka koski Puolustusvoimien Vekaranjärven varuskuntaravintolaan hakenutta Venäjän ja Suomen kaksoiskansalaista. Kesäkuussa 2019 antamassaan lainvoimaisessa ratkaisussa käräjäoikeus katsoi, että kyseistä henkilöä oli syrjitty, mutta hylkäsi syrjintäsyytteen, koska rekrytointia hoitanut mies oli oikeuden mukaan toiminut Vekaranjärven turvallisuusupseerilta saamiensa ohjeiden mukaan. Huomiota herätti myös se, kun Happonen kertoi vuonna 2018 julkaistussa Oikeustoimittajien juhlakirjassa Etusivun rikokset, että nimeltä mainitsematon Ylen uutistoimittaja yritti estää hänen juttunsa julkaisun. Ylen eläkkeelle jäänyt uutistoimittaja Hilkka Säävälä kertoi olevansa kirjoituksissa mainittu uutistoimittaja, mutta kiisti painostaneensa ketään. Happonen myöhemmin pahoitteli toimituksen sisäisten asioiden puintia kirjassa. == Teokset == * * Pihla Karhu & Rakkaudesta murhatut. Helsinki: Deadline Kustannus, 2024. == Lähteet == * === Viitteet === == Aiheesta muualla == * Luokka:Ylen toimittajat Luokka:Suomalaiset kirjailijat Luokka:Syntymävuosi puuttuu Luokka:Elävät henkilöt
As In Gardens, So In Tombs

As In Gardens, So In Tombs on suomalaisen black metal -yhtyeen ...and Oceansin kuudes studioalbumi. Se julkaistiin 27. tammikuuta 2023 levymerkillä Season of Mist. == Kappaleet == # # # # # # # # # # # # == Kokoonpano == * Timo Kontio – kitara * Mathias Lillmåns – laulu * Teemu Saari – kitara * Pyry Hanski – bassokitara * Kauko Kuusisalo – rummut * Antti Simonen – kosketinsoittimet == Arvostelut == * Imperiumi: 8/10 * Kaaoszine: * Soundi: == Lähteet == == Aiheesta muualla == * * Luokka:Vuoden 2023 albumit Luokka:...and Oceansin albumit
Noormarkun seurakunta

Noormarkun seurakunta on Suomen evankelis-luterilaisen kirkon seurakunta Porin rovastikunnassa Turun arkkihiippakunnassa. Seurakunta kuuluu Porin seurakuntayhtymään, ja sen kirkkoherrana toimii Kari Penttinen. == Historia == Noormarkku kuului keskiajalta lähtien Ulvilan seurakuntaan, kunnes siitä tuli osa vuonna 1693 Ulvilan kappeliseurakunnaksi perustettua Ahlaisten seurakuntaa. Vuonna 1736 Noormarkusta tuli rukoushuonekunta ja 1771 kappeliseurakunta. Itsenäinen Noormarkun seurakunta muodostettiin vuonna 1861, jolloin siihen liitettiin myös Ahlaisten ja Pomarkun kappeliseurakunnat sekä Lassilan rukoushuonekunta. Ahlainen erotettiin omaksi seurakunnakseen vuonna 1893 ja Pomarkku 1899. Noormarkun asukkaat käyttivät aluksi Ulvilan kirkkoa ja myöhemmin myös Porin ja Ahlaisten kirkkoja. Noormarkun ensimmäinen kirkkorakennus oli isovihan jälkeen vuonna 1726 rakennettu saarnahuone, joka korvattiin ristikirkolla 1835. Vanhan kirkon tuhouduttua sisällissodassa rakennettiin sen paikalle nykyinen Noormarkun kirkko, joka valmistui 1933. Noormarkun seurakunnalla on myös vuonna 1854 valmistunut Lassilan kirkko. == Papisto == Seuraavat henkilöt ovat toimineet Noormarkun seurakunnan kirkkoherroina: * 1874–1908: kirkkoherra Johan Stefan Tallqvist * 1909–1918: kirkkoherra Oskar Daniel Paloheimo * 1991–1997: kirkkoherra Hannes Viertola == Lähteet == Luokka:Porin seurakunnat Luokka:Turun arkkihiippakunnan seurakunnat Luokka:Noormarkku
Meri-Porin seurakunta

Meri-Porin seurakunta on Suomen evankelis-luterilaisen kirkon seurakunta Porin rovastikunnassa Turun arkkihiippakunnassa. Seurakunta kuuluu Porin seurakunta yhtymään ja sen virkaatekevänä kirkkoherrana toimii Samu Repo. Meri-Porin seurakunta perustettiin vuonna 2015 yhdistämällä Ahlaisten, Pihlavan ja Reposaaren seurakunnat. == Lähteet == Luokka:Porin seurakunnat Luokka:Turun arkkihiippakunnan seurakunnat
H’olodnyi Jarin kansallispuisto

H’olodnyi Jarin kansallispuisto () on kansallispuisto Ukrainan Tšerkasyn alueella. Vuonna 2022 perustetun kansallispuiston pinta-ala on 68,335 neliökilometriä. H’olodnyi Jar (kirjaimellinen suom. Kylmä rotko) voi tarkoittaa Ukrainassa useaa eri asiaa. Eräs tavallisimmista merkityksistä liittyy historialliseen, runsaasti harjuja ja lähteitä käsittävään suojeltuun (vuodesta 1968) metsäalueeseen Motronynskyin kolminaisuuden luostarin läheisyydessä, Tšyhyrynin () kaupungin länsipuolella. Tämä metsä on kansallispuiston ydinaluetta. Metsä on toiminut paikallisten asukkaiden suojana satojen vuosien aikana - niin tataarien hyökkäysten kuin puolalaisvallankin aikana. Metsä oli muun muassa zaporižžjan kasakoihin (Запорiзька Січ) kuuluneen kevyesti aseistettujen, puolalaishallintoa vastaan taistelleiden haidamakojen kokoontumispaikka 1700-luvulla. H’olodnyi Jarin metsä oli partisaanitaistelijoiden tukikohta-alue myös vuosina 1918–1922. Гайдамаки 1886 іл. Сластіон 4.jpg|Kuvitusta Taras Ševtšenkon runoteokseen haidamakoista (1886). Buda - Zalizniak oak facade.jpg|Yli 1100-vuotias, kasakkapäällikkö Maksym Zaliznjakille omistettu rauhoitettu tammi Budan kylän lähellä. Холодний Яр, аерофотозйомка, монастир 4.jpg|H’olodnyi Jarin metsää Motronynskyin kolminaisuuden luostarin ympäristössä. Холодноярський краєвид.jpg Холодний Яр.jpg 71-254-0046 Melnyky.jpg Atamansky park Holovkivka hill view.JPG Holodny Yar forest 06.jpg Холодноярський ліс.jpg Підсніжники у лісі-2.jpg|Kriminlumikelloja. Урочище в Суботові.jpg|Kolmen lähteen polku Subotivin kylässä Tšyhyrynin länsipuolella. ==Lähteet== ==Aiheesta muualla== * У “Холодному Яру” хочуть створити національний парк * Natsionalnyi pryrodnyi park "H’olodnyi Jar" (yt-video) * Довгоочікуваний статус: Холодний Яр став Національним природним парком (yt-video) * Luokka:Ukrainan kansallispuistot Luokka:Tšerkasyn alue
Jan-Erik Lönnqvist

Jan-Erik Lönnqvist (s. 1977)Lönnqvist, Jan-Erik, 1977–, Finto, viitattu 17.3.2023. on suomalainen psykologi, joka on toiminut sosiaalipsykologian professorina Helsingin yliopiston Svenska social- och kommunalhögskolanissa 1. syyskuuta 2014 lähtien.Kanslerin päätökset, Helsingin yliopisto, viitattu 17.3.2023. Hän väitteli tohtoriksi Helsingin yliopistossa vuonna 2008.Touko Kauppinen: Diplomi-insinööri Sami Kujala väittelee..., Helsingin Sanomat, 28.11.2008, viitattu 17.3.2023. Lönnqvist kertoo tutkivansa etenkin persoonallisuuspsykologiaa, moraalipsykologiaa ja poliittista psykologiaa.Jan- Erik Lönnqvist, Helsingin yliopiston tutkimusportaali, viitattu 17.3.2023. Vuonna 2020 hän sai huomiota mediassa kertomalla tutkimuksestaan, jonka mukaan "itsekeskeiset miehet, jotka ovat riidanhaluisia, omapäisiä, epäsympaattisia ja epäempaattisia, omistavat huomattavasti muita useammin Audin, BMW:n tai Mercedeksen kaltaisen statusauton."Tutkimus tunnisti Audi-miehen – statusautojen omistajissa on keskivertoa enemmän itsekkäitä kuskeja, Helsingin yliopiston tiedote, 29.1.2020, viitattu 17.3.2023. == Julkaisut == * Jan-Erik Lönnqvist: Issues in socially desirable responding and personality research (väitöskirja). Helsingin yliopisto, 2008. http://urn.fi/URN:ISBN:978-952-10-4990-3 * Klaus Helkama, Rauni Myllyniemi, Karmela Liebkind, Johanna Ruusuvuori, Jan-Erik Lönnqvist, Nelli Hankonen, Tuuli Mähönen, Inga Jasinskaja-Lahti ja Jukka Lipponen: Johdatus sosiaalipsykologiaan. Edita, 2015. == Lähteet == == Aiheesta muualla == * Jan- Erik Lönnqvist ORCID:ssa * Jan-Erik Lönnqvist Google Scholarissa luokka:Suomalaiset sosiaalipsykologit luokka:Suomalaiset professorit luokka:Helsingin yliopiston professorit luokka:Vuonna 1977 syntyneet luokka:Elävät henkilöt
Palermon pasta

Palermon pasta on Lahdessa Kärpäsen koulussa kehitetty pastaruoka. Ruuan on keksinyt keittiöpäällikkö Sirkka Anttonen. Palermon pasta sai alkunsa vuoden 1998 kouluruokakilpailussa. Se ei voittanut kilpailua vaan sai kunniamaininnan, mutta se ei ruuan suosion nousua haitannut. Palermon pasta on yksi suosituimmista kouluruuista. Pastalla ei ole nimestään huolimatta mitään tekemistä Palermon kanssa. Ruuan kehittäjät keksivät suuhun sointuvan ruuan nimen osin sattumalla käyttäen Italian karttaa apunaan. ==Lähteet== Luokka:Pasta
Kenneth Eriksson (poliisi)

Kenneth ”Kentsu” Eriksson (s. 1960) on suomenruotsalainen eläköitynyt rikosylikonstaapeli ja kirjailija. Hän on perehtynyt erityisesti paritus- ja ihmiskaupparikoksiin. == Elämä ja ura == Kenneth Eriksson aloitti virkamiesuransa vuonna 1979. Aluksi hän toimi Tullin valvontatehtävissä sekä vanginvartijana. Vuonna 1982 Eriksson siirtyi Helsingin poliisilaitokselle. Toimittuaan muutaman vuoden järjestyspoliisina hän ryhtyi rikostutkijaksi. Vuodesta 1991 alkaen Eriksson työskenteli väkivalta- ja järjestäytyneen rikollisuuden parissa. Pääpainopiste työssä olivat aseelliset ryöstöt, kiristykset, jengirikokset sekä paritus ja ihmiskauppa. Eriksson suoritti poliisin alipäällystökoulutuksen vuonna 1995 ja pääsi ryhmänjohtajaksi. Eriksson on perehtynyt paritus- ja ihmiskaupparikoksiin. Hän on pitänyt aiheesta luentoja sekä kansallisesti että kansainvälisesti. Erikssonilta on julkaistu kaksi kirjaa. Hänen yhdessä toimittaja Jeanette Björkvqistin kanssa kirjoittama Kovat kadut on muistelmateos Erikssonin uran erikoisimmista ja kiperimmistä jutuista. Rikostarkastaja Petri Rainialan kanssa kirjoitettu Rahaan kahlitut kertoo Erikssonin tutkimista ihmiskauppa- ja paritusrikoksista. Niistä useimmissa Rainiala on ollut tutkinnanjohtajana. == Teokset == * * == Lähteet == Luokka:Suomalaiset poliisit Luokka:Suomalaiset kirjailijat Luokka:Vuonna 1960 syntyneet Luokka:Elävät henkilöt
Puntti-Karhut

Puntti-Karhut on porilainen urheiluseura, joka on erikoistunut painonnostoon. Seura on perustettu 1979. Tunnetuin Puntti-Karhuja edustanut urheilija on olympiamitalisti Jouni Grönman. Puntti-Karhut järjestää punttikouluja, joissa oli 1970-luvulla parhaimmillaan lähes 120 nuorta. Seura valmentaa nostajia aloittelijoista arvokisaedustajiin. Puntti-Karhut on järjestänyt monia merkittäviä kilpailuja kuten vuosien 2008, 2012, 2016 ja 2020 Suomen- mestaruuskilpailut. == Lähteet == Luokka:Porilaiset urheiluseurat Luokka:Suomen painonnosto Luokka:Vuonna 1979 perustetut urheiluseurat
Ulla-Britt Boström

Ulla-Britt Boström-Karlsson (13. maaliskuuta 1936 Kirkkonummi – 14. maaliskuuta 2023 TurkuKuolinilmoitus. Hufvudstadsbladet 26.3.2023, s. 34.) oli suomenruotsalainen näyttelijä. Boström valmistui näyttelijäksi vuonna 1956 ja työskenteli teatterissa aina eläköitymiseensä asti vuoteen 1999. Viimeiset 20 vuotta urastaan Boström oli kiinnitettynä Åbo Svenska Teateriin. Vuonna 2019 Boström oli Yle Vegan kesän puhujavieraana. == Filmografia == Vuosi Elokuva Rooli 1960 I Italien Ceséra 1961 Nej Sophie, oikeusneuvoksen veljentytär 1962 Ordet Räätäli Peterin tytär 1977 Juhani Maria 1978 Malenas jul == Lähteet == Luokka:Suomalaiset näyttelijät Luokka:Vuonna 1936 syntyneet Luokka:Vuonna 2023 kuolleet
Lehmon työväentalo

Lehmon työväentalo oli Kontiolahden kunnan Lehmon kylässä sijainnut työväentalo. Talon tilanteesta ei ole tietoa 1980-luvun jälkeen. ==Historiaa== Lehmon työväentalo rakennettiin vuonna 1921. Työväentalo sijaitsi 2 000 m²:n tontilla. Talon pinta-ala oli alkujaan 92 m², ja siinä oli vain juhlasali. Talossa olleet kuistit purettiin vuonna 1977. Talon laajentamista ja liittämistä kunnallistekniikan piiriin suunniteltiin 1980-luvulla. Talo oli toisen maailmansodan aikana armeijan käytössä. == Lähteet == Luokka:Työväentalot Luokka:Kontiolahden rakennukset ja rakennelmat
Honkavaaran työväentalo

Honkavaaran työväentalo oli entisessä Pyhäselän kunnassa sijainnut työväentalo. Talo on purettu 1980-luvulla. ==Historiaa== Honkavaaran työväenyhdistys rakennutti työväentalon vuonna 1928. Talossa oli juhlasali näyttämöineen, ravintola, keittiö, eteinen ja pieni asunto. Talo ei ollut kunnallistekniikan piirissä, ja se oli huonokuntoinen, osittain käyttökiellossa ja purku-uhan alainen vuonna 1982. Talo oli työväenyhdistyksen omassa käytössä. Siellä järjestettiin kokouksia, nuorisotoimintaa, elokuvanäytöksiä, urheiluharjoituksia, teatteria ja juhlia. == Lähteet == Luokka:Työväentalot Luokka:Joensuun rakennukset ja rakennelmat Luokka:Pyhäselkä
Paukkajan työväentalo Kalliola

Paukkajan työväentalo Kalliola oli entisen Enon kunnan haja-asutusalueella sijainnut työväentalo. Talon nykyisestä tilanteesta ei ole tietoa. ==Historiaa== Paukkajan sosialidemokraattinen työväenyhdistys rakennutti talon vuonna 1930. Talo sijaitsi 3 500 m²:n tontilla. Talon pinta-ala oli 168 m², ja siinä oli juhlasali, keittiö ja asunto. Talo oli hirsirunkoinen ja lautavuorattu. Talo ei ollut kunnallistekniikan piirissä. Talo oli yhdistyksen omassa käytössä. == Lähteet == Luokka:Työväentalot Luokka:Joensuun rakennukset ja rakennelmat Luokka:Eno
South Kensingtonin metroasema

South Kensington on Lontoon metron Circle-, District- ja Piccadilly-linjojen asema Etelä-Kensingtonissa, lähellä Natural History Museumia, Science Museumia ja Victoria and Albert Museumia. Circle- ja District-linjoilla se sijaitsee Gloucester Roadin ja Sloane Squaren asemien välissä ja Piccadilly-linjalla Gloucester Roadin ja Knightsbridgen asemien välissä. Aseman maanpäällisessä osassa on edvardiaaninen kauppakäytävä, johon kuuluu lasinen holvikatto ja kolmetoista myymäläpaikkaa. Aseman rakensivat yhteistyössä Metropolitan ja District Railway ja se avattiin Brompton Exchange -nimisenä jouluaattona 1868. Yhtiöiden ajauduttua erimielisyyksiin District Railway rakensi asemalle lisää laitureita ja uuden sisäänkäynnin vuonna 1871. Vuosina 1905–1906 Piccadilly- linja ulotettiin South Kensingtonin asemalle vanhempien raiteiden alapuolelle, ja sitä varten rakennettiin sisäänkäynti Pelham Streetille. Samalla Metropolitan Railway uudisti aseman sisäänkäyntiä ja lipunmyyntihallia ja rakensi kauppakäytävän Pelham ja Thurloe Streetin välille. Myös alkuperäiset laiturikatokset korvattiin nykyisillä rautapylväiden varaan pystytetyillä puukatoksilla. Lipunmyyntihallia uudistettiin jälleen perusteellisesti vuonna 1951. Historic England myönsi vuonna 2004 South Kensingtonin metroasemalle Grade II -luokan suojelukohteen aseman. Suojeluperusteiksi ilmoitettiin maanalaisten tunnelien alkuperäiset tiiliverhoillut holvikatot ja edvardiaaninen kauppakäytävä. == Lähteet == Luokka:Grade II -luokan rakennukset Kensington and Chelseassa Luokka:Kensingtonin ja Chelsean metroasemat